PROTOKOL ZA UČENIKE, RODITELJE I DJELATNIKE SREDNJE STRUKOVNE ŠKOLE VELIKA GORICA U ŠKOLSKOJ GODINI 2020./2021. ZA VRIJEME TRAJANJA COVID 19 PANDEMIJE

**ORGANIZACIJA RADA**

1. Školsku godinu započinjemo tako da svi učenici i nastavnici dolaze u školu, uz pridržavanje epidemioloških uputa HZJZ, MODEL A.
2. Nastava se organizira u dvije smjene.
3. Učenici prvih razreda dobit će elektroničkom poštom obavijest od razrednika u koji razred su smješteni.

**NOŠENJE MASKI**

1. U vanjske i unutarnje prostore škole ne mogu ulaziti osobe koje imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19, a osobito ako su u samoizolaciji.
2. Učenici, djelatnici škole i roditelji su prilikom boravka u školi obvezni nositi maske (Zagrebačka županija će nabaviti po dvije pamučne maske za svakog učenika).
	1. Učenici smiju nositi svoje maske, no na maskama ne smiju biti neprimjereni natpisi ili slike.
	2. Učenici kojima je medicinski kontraindicirano nošenje maske te učenici koji zbog svojeg zdravstvenog stanja ne smiju biti u kontaktu s drugim osobama, trebaju školi dostaviti potvrdu nadležnog liječnika prije početka nastave.

**PRVI DAN NASTAVE**

1. Raspored za prvi dan za svaki razred bit će objavljen na školskoj mrežnoj stranici.
2. Strelicama na hodniku je označen smjer kretanja, te se sve osobe kreću kako je označeno. Učenici bez zadržavanja na hodniku i kontakta s drugim učenicima idu direktno u svoju matičnu učionicu. Raspored matičnih učionica bit će objavljen na mrežnoj stranici škole.

**DOLAZAK U ŠKOLU I RASPORED**

1. Jutarnja smjena počinje s nastavom u 7.30 sati ujutro i završava najkasnije u 12:50 (ovisno o rasporedu) te napuštaju školu. U pauzi između 12:50 i 13:30 provodi se dezinfekcija prostorija. Poslijepodnevna smjena počinje s nastavom u 13:30 i završava u 18:50. Odmori će biti nakon 2. i 4. sata u trajanju po 10 minuta.
2. Svi učenici ulaze i izlaze na glavni ulaz u školu, na kojem je obavezna dezinfekcija ruku. Dezinficijens se nalazi na samom ulazu u školu. Prilikom ulaska provodi se dezinfekcija obuće korištenjem otirača za tu namjenu.
3. Potrebno je doći u školu ranije kako se ne bi stvarala gužva na ulazu (učionice bit će otvorene od 7:00 sati).
4. Učenici ne smiju boraviti u dvorištu škole.
5. Nastavni sat traje 40 minuta.
6. Učenici koji u školu putuju javnim prijevozom dužni su pridržavati se mjera zaštite u javnom prijevozu (nošenje maske, održavanje fizičke distance, dezinfekcija ruku).

 Preporuke za rad u djelatnosti prijevoza putnika autobusima tijekom epidemije koronavirusa (COVID-19) dostupne
su na poveznici: https://www.hzjz.hr/wp-content/uploads/2020/03/Preporuke-za-rad-u-djelatnostiprijevozaputnika-autobusima-tijekom-epidemije-koronavirusa-COVID-19.pdf.

1. Na ulazu u školu treba držati razmak od 2 metra od ostalih učenika i osoba.
2. Učenici trebaju izbjegavati bilo kakav fizički kontakt s ostalim učenicima (i na nastavi i izvan nastave u školi). Nije dozvoljeno posuđivanje ili zajedničko korištenje pribora.
3. Prije kretanja u školu, učenici kod kuće trebaju izmjeriti tjelesnu temperaturu. Ako temperatura prelazi 37.3, učenici trebaju ostati kod kuće, a roditelji su dužni javiti na školski telefon, mobitel ili mail da dijete ima temperaturu prije početka nastave (prije 7:30 sati, odnosno 13:30). Kontakti: e-mail: ured@sss-vg.hr, 01/6222 256 ili kontakt razrednika.

**PROTOKOL U SLUČAJU DA SE UČENICI POŽALE NA SIMPTOME COVIDA 19**

1. Ako se neki učenik tijekom dana požali da mu nije dobro, javlja se predmetnom profesoru, koji ga odvodi u sobu za samoizolaciju i prepušta voditelju smjene, koji učeniku mjeri temperaturu beskontaktnim toplomjerom i zove roditelje da dođu po učenika (roditelji ne ulaze u školu, već učenika čekaju pred ulazom škole).

**BORAVAK U ŠKOLI**

1. Svaki razred će imati nastavu u matičnoj učionici u kojoj će obavezno ostajati i za vrijeme odmora. Učenicima se savjetuje da hranu i piće ponesu od kuće. Matičnu učionicu učenici će napuštati samo zbog odlaska u kabinete u kojima će se provoditi nastava informatike, praktična nastava i laboratorijske vježbe.
2. Svaki učenik će u matičnoj učionici imati točno određeno mjesto gdje će sjediti i neće ga moći mijenjati tijekom svih sati nastave u toj učionici. Isti princip sjedenja će se primjenjivati u informatičkom kabinetima gdje će učenici uvijek sjediti na istom mjestu. Samo u slučaju da nekoga od učenika nema u školi, ostali učenici će se rasporediti tako da ih što više sjedi samo u klupi.
3. U učionicama su koševi za otpad s poklopcima. Učenici koji kašlju, kišu i sl. trebaju to raditi u maramicu i zatim maramicu baciti u koš s poklopcem. Za vrijeme odmora učionice se provjetravaju.
4. Prije izlaska učenika iz kabineta informatike potrebno je dezinficirati tipkovnicu, miš i računalo posebnim sredstvima za tu namjenu. Učenici će provoditi dezinfekciju svojeg radnog mjesta prema uputama nastavnika.
5. Učionice za praktičnu nastavu će se dezinficirati prije ulaska učenika drugog razrednog odjela (stolovi, alati, strojevi i drugo), prema uputa strukovnog učitelja.
6. U učionicama je dostupan dezinficijens za ruke. U hodnicima je označen smjer kretanja desnom stranom kako bi se maksimalno izbjegavao kontakt učenika koji ulaze i izlaze iz hodnika.
7. Tijekom odmora bit će organizirana dežurstva nastavnika na hodniku kako bi se spriječilo okupljanje učenika i gužva na hodnicima.
8. Učenici se puštaju na WC tijekom nastave, isključivo jedan po jedan.
9. Na vrata od WC-a postavit će se natpis o maksimalnom broju osoba koje mogu biti u prostoriji.
10. Nastava TZK će se održava u prema uputama nastavnika TZK-a.

**PROVOĐENJE NASTAVE U SLUČAJU SAMOIZOLACIJE UČENIKA**

1. Učenici kojima je određena samoizolacija i učenici koji su u ranjivoj skupini i imaju potvrdu nadležnog liječnika da ne smiju dolaziti u školu nastavu će pratiti kao nastavu na daljinu.

**DODATNA, DOPUNSKA, IZBORNA, FAKULTATIVNA I IZVANUČIONIČKA NASTAVA**

1. Dodatna, dopunska i fakultativna nastava održavat će se prema uputama MZO-a.

U Modelu A u izbornoj nastavi, nastavi stranih jezika, fakultativnoj nastavi, dodatnoj i dopunskoj nastavi, uglavnom nije moguće izbjeći fizički kontakt učenika iz različitih razrednih odjela te će se za te, određene skupine, nastava organizirati kao nastava na daljinu.

1. Blok sati predmetne nastave koji su predviđeni u međusmjeni, zbog fizičkog odvajanja smjena odvijat će se tako da se jedan sat održi u školi, a drugi online.
2. Izvanučionička nastava (izleti, posjeti, ekskurzije i maturalna putovanja) do završetka pandemije neće se održavati.

**RAD PEDAGOŠKE SLUŽBE U UVJETIMA PANDEMIJE COVID-19**

Učenici i nastavnici dužni su pridržavati se slijedećeg protokola:

1. Broj osoba koji istodobno mogu boraviti u prostoriji pedagoške službe je ograničen. Podatak o broju osoba nalazi se na vratima ureda.
2. Prije ulaska u prostoriju obvezno je staviti zaštitnu masku i ispravno je nositi cijelo vrijeme boravka.
3. Nakon ulaska u ured potrebno je dezinficirati ruke i pridržavati se propisanog razmaka.
4. Razgovori s učenicima obavljat će se prema rasporedu koji odredi pedagoška služba. Potrebu za razgovorom nastavnici/razrednici iskazuju pedagoškoj službi i dogovaraju vrijeme razgovora.

**RAD ŠKOLSKE KNJIŽNICE U UVJETIMA PANDEMIJE COVID-19**

Usluge školske knjižnice dostupne su prema ograničenom načinu rada. Sve mjere i upute objavljuju se na školskim mrežnim stranicama kao i na stranici školske knjižnice.

Korisnici školske knjižnice su dužni pridržavati se protokola za korisnike:

1. Broj korisnika koji istodobno mogu boraviti u prostorijama knjižnice i čitaonice je ograničen. Podatak o broju korisnika kao i vrijeme posudbe nalazi se na vratima knjižnice.
2. Prije ulaska u prostorije knjižnice obvezno je staviti zaštitnu masku i ispravno je nositi cijelo vrijeme boravka u knjižnici.
3. Nakon ulaska u knjižnicu korisnici dezinficiraju ruke.
4. Potrebno je pridržavati se propisanog razmaka od najmanje 1,5 metara između pojedinih osoba.
5. U čitaonici je dopušteno korištenje samo stolova koji su označeni kao slobodni za rad. Nije dozvoljeno premještanje stolova i stolaca. Nije dopušteno sjediti ili se približavati drugoj osobi na udaljenost manju od 1,5 metara.
6. Vraćanje i posudba veće količine građe može se organizirati u suradnji s nastavnicima.

U prostorima školske knjižnice, na ulazu u školsku knjižnicu kao i na mrežnim stranicama knjižnice postavljaju se informativni letci i posteri koji će služiti kao podsjetnik o higijenskim protokolima kao i drugim mjerama važnim za suzbijanje epidemije bolesti COVID-19

**RODITELJSKI SASTANCI I INFORMACIJE**

1. Informacije s razrednicima i predmetnim nastavnicima održavat će se na daljinu. Svaki nastavnik će na mrežnoj stranici škole navesti vrijeme i način održavanja informacija.
2. Roditelji učenika prvih razreda će naknadno biti obaviješteni o održavanju roditeljskih sastanaka za prve razrede, a ostali razredni odjeli ovisno o razvoju epidemiološke situacije.

**Sve promjene ili nove upute vezane uz organizaciju rada škole bit će objavljene na mrežnoj stranici škole.**

**KONTAKTI:**

**ZA OPĆA PITANJA:**

RAVNATELJ: Miroslav Antolčić, dipl. ing. (mirovg@yahoo.com; miroslav.antolcic@skole.hr)

PSIHOLOGINJA: Sanja Šipušić Komar, prof. (sanja.sipusic-komar@skole.hr)

SOCIJALNA PEDAGOGINJA: Marijana Šapina, dipl.soc.pedag. (marijana.sapina1@skole.hr)

**ZA PITANJA VEZANO UZ PRAKTIČNU NASTAVU UČENIKA**

VODITELJ ŠKOLSKIH RADIONICA: Mladen Zrno,prof. (mladen.zrno@gmail.com;

 mladan.zrno@skole.hr)

**ZA PITANJA VEZANA ZA UDŽBENIKE:**

KNJIŽNIČARKA: Gordana Gašparuš, dipl.bibl. (gordana.gasparus@skole.hr)

**ZA PITANJA VEZANA UZ POTVRDE O UČENIČKOM STATUSU:**

ADMINISTRATIVNA REFERENTICA: Milica Rupčić (milica.rupcic@skole.hr)

**ZA PITANJA VEZANA ZA TEHNIČKU PODRŠKU:**

STRUKOVNI UČITELJ: Boris Lučić,ing. (borislav.lucic@skole.hr)

NASTAVNIK ELEKTRO GRUPE PREDMETA: Matija Majdak, dipl. ing. (matija.majdak@skole.hr)

Ako roditelj treba tajnicu, računovotkinju, stručnu službu ili ravnatelja, treba zatražiti dolazak telefonskim ili elektroničkim putem. Svi brojevi telefona i adrese elektroničke pošte nalaze se na mrežnoj stranici Škole.